ROMANIA VIZAT

JUDEŢUL MUREŞ Secretar general,

COMUNA ACĂŢARI Jozsa Ferenc

PRIMAR

**PROIECT DE HOTĂRÂRE**

**privind aprobarea închirierii prin negociere directă a terenului aflat în domeniul privat al comunei Acatari**

 Primarul comunei Acăţari,

Văzând referatul de aprobare a Primarului comunei Acățari nr. 5988/2024, și raportul compartimentului de resort nr. 5992/2024,

**Având în vedere**:

* Cererea SC COSMOTE România Mobile Telecommunications SA, cu sediul în Municipiul București, Strada Spațiul Independenței, nr. 319 G, de închiriere a terenului în vederea exploatării unui turn de radiorelee – stație de bază pentru sistemul de telefonie mobilă GSM 1800.

**În conformitate cu**:

* Legea nr. 50/1991 privind autorizarea executării lucrărilor de construcții, modificată și completată;
* Legea nr.273/2006, privind finanțele publice locale, modificată și completată,
* Art.297 alin.(1) lit.”d” coroborat cu art.315 din Ordonanța de Urgență nr. 57/2019, privind Codul administrativ, modificată și completată;
* Prevederile Legii nr.287/2009, privind Codul Civil, cu modificările și completările ulterioare,

Ținând cont de prevederile Legii nr.52/2003 ,privind transparența decizionalã în administrația publicã, republicatã, cu modificările și  completările ulterioare,

 În temeiul În temeiul prevederilor art. 139, alin (3),art.196,alin.(1) , lit. “ a ” din Ordonanța de Urgență nr.57/2019 a Guvernului României privind Codul administrativ,cu modificările și completările ulterioare,

P r o p u n e :

**Art. 1**. Se aprobă închirierea prin negociere directă a terenului în suprafață de 205 mp, aflat în domeniul privat al Comunei Acatari, situat în Dealul Vatman, către SC COSMOTE România Mobile Telecommunications SA, cu sediul în Municipiul București, Strada Spațiul Independenței, nr. 319 G, pentru o perioadă de 10 (zece) ani, în vederea exploatării unui turn de radiorelee – stație de bază pentru sistemul de telefonie mobilă GSM 1800.

**Art. 2**. Condițiile și termenii închirierii vor fi stabiliți printr-un contract de închiriere, ce va fi negociat și semnat de către Primarul Comunei Acatari și reprezentanții legali ai SC COSMOTE România Mobile Telecommunications SA. Contractul va include obligațiile părților, cuantumul chiriei, termenele de plată, precum și alte clauze necesare protejării intereselor comunei Acatari.

**Art. 3**. Se mandatorează Primarul Comunei Acatari să întreprindă toate demersurile necesare încheierii și semnării contractului de închiriere și să aducă la îndeplinire prevederile prezentei hotărâri.

**Art. 4**. Prezenta hotărâre se comunică: Instituției Prefectului-jud.Mureș, Primarului Comunei Acatari,Serviciului Buget Finanțe și Resurse Umane și SC COSMOTE România Mobile Telecommunications SA, și se aduce la cunoștința publicului prin afişare la sediul primăriei și pe site-ul oficial al comunei Acatari.

 Primar,

 Osvath Csaba

ROMÂNIA,

JUDEŢUL MUREŞ

PRIMĂRIA COMUNEI ACĂŢARI

Tel/Fax: 0265 333112, 0265 333298; e-mail: acatari@cjmures.ro,

 www.acatari.ro

Nr. 5988 din 11 septembrie 2024

REFERAT DE APROBARE

privind aprobarea închirierii prin negociere directă a terenului aflat în domeniul privat al comunei Acatari

 În anul 2003 Primăria comunei Acățari a semnat un contract de locațiune (nr.2.313/2003) cu SC Cosmorom SA,care ulterior a devenit S.C.COSMOTE Romanian Mobile Telecommunications SA,având ca obiect o suprafață de teren de 205 mp ,în vederea construiri pe aceasta a unui turn de radiorelee (Stație de bază pentru sistemul de telefonie mobile GSM 1800).

 Durata contractului ,care a fost de 10 (zece) ani ,a expirat pe data de 11.08.2013,fiind prevăzută posibilitatea prelungirii și a renegocierii chiriei.

 Contractul a fost prelungit prin Hotărârea Consiliului local Acățari nr.55 din 3 septembrie 2013,cu o perioadă de 10 ani.

 Având în vedere că în conformitate cu Contractul de închiriere, încă o prelungire nu este posibilă, prin proiectul de hotărâre se propune încheierea unui alt contract prin negociere directă.

 Legislația prevede că autoritatea contractantă are dreptul de a aplica procedura de negociere fără publicarea prealabilă a unui anunţ de participare în cazul în care : din motive tehnice contractul poate fi atribuit numai unui anumit operator economic.

 Supunem spre analiza şi aprobarea dumneavoastră, a proiectului de hotărâre privind închirierea prin negociere directă, către S.C.COSMOTE Romanian Mobile Telecommunications SA , a unui teren care aparţine domeniului privat al comunei Acățari, situat în dealul Vațman .

 Primar,

 Osvath Csaba